open-index/open-wikipedia-markdown huggingface dataset:
Gullblyanten

**Gullblyanten** er en årlig konkurranse og en pris for et reklamearbeid som bransjeforeningen Kreativt Forum deler ut til de beste bidragene sendt inn fra reklamebyråer i Norge. Tidligere het konkurransen *Form*.

## Historie
Gullblyanten ble i begynnelsen utdelt av Norges Markedsforbund til en som har markert seg i reklamebransjen med kreativitet og nytenkning og satt spor etter seg. Gullblyanten ble første gang utdelt i 1960 og gikk til Arne Jonson. 

I 1989 ble i Norges Markedsforbund og Kreativt Forum enige om å arrangere «Gullblyanten» som en felles reklamekonkurranse. De arrangerte konkurransen sammen første gang i februar 1990. 

## Krav til deltagelse i konkurransen

Konkurransen stiller krav om at det innsendte reklamearbeidet er produsert/publisert for oppdragsgivers regning eller pro bono og er godkjent for innsendelse av oppdragsgiver. Arbeider kan kun sendes inn en gang. Arbeidene skal i hovedsak være laget av norske byråer i Norge. Arbeidet skal være originalt. Arbeidet skal ikke være dømt eller stanset av Forbrukerombudet, Markedsrådet og eller Næringslivets konkurranseutvalg. Prisene deles ut i Grand Prix, gull, sølv, bronse og diplom.

### Vinnere av Gullblyantens Grand Prix
Grand Prix er pris for årets beste jobb uansett kategori.
* 2012: SMFB for Diesel
* 2011: DIST Creative for Variér Furniture 
* 2010:  Anorak for Kaizers Orchestra

### Priskategorier
Det er videre nærmere 30 kategorier som tildeles gullblyanter ulikt gjennom årene der det er vurdert å være bidrag gode nok.
* Bedriftstjenester
* Butikker, restauranter og kjeder
* Design – Identitet
* Design – Interaktivt
* Design – Motion
* Design – Omgivelse
* Design – Pakning
* Design – Print
* Drikkevarer
* Elevarbeider – Grafisk Design
* Elevarbeider – Reklame
* Finans
* Håndverk
* Helse og velvære
* Husholdning
* Kjøretøy
* Kommersielle tjenester
* Matvarer
* Mote
* Omdømme
* Profil
* Publikasjoner og media
* Reise, transport og turisme
* Samfunn
* Snacks og desserter
* Underholdning og fritid
* Young Lions Design
* Young Lions Film

### Gullblyanter
* I 2012 ble det delt ut 11 gullblyantpriser
* I 2011 ble det delt ut 11 gullblyantpriser
* I 2010 ble det delt ut 11 gullblyantpriser
* i 2009 ble det delt ut 19 gullblyantpriser

## Referanser


 


## Se også
*Gullfisken
*Visuelt
*Gullkalven (studentkonkurranse)
*Sterk Reklame
*Sabla Bra Reklame & Design

## Eksterne lenker
* Gullblyanten
Saab-Scania

**Saab-Scania AB** var en sammenslåing av de to svenske selskapene **Saab AB** og **Scania AB**.

## Historie
Saab-Scania ble stiftet i 1. september 1969, da fly- og bilprodusenten Saab og lastebil- og bussprodusenten Scania slo seg sammen. Saab og Scania hadde begge eierinteresser fra familien Wallenberg, og man ville skape et svensk storkonsern innen industri. Selskapets styreleder ble Marcus Wallenberg. Selskapets to deler delte blant annet utvikling og produksjon. I 1983 skapte Carl Fredrik Reuterswärd selskapets nye logo, med Scanias skånegriff sentralt. Selskapets mest lønnsomme del var lastebildivisjonen (Scania) og flyproduksjonen hos Saab, mens personbildivisjonen ofte stod i fokus med sin ulønnsomhet. I 1977 hadde man langsiktige planer om å slå sammen Saabs personbildivisjon med Volvo, men planene ble skrinlagt etter protester fra Saab.

Saabs personbildivisjons etterhvert prekære økonomiske situasjon krevde forandringer mot slutten av 1980-tallet, og i 1992 ble personbilproduksjonen solgt til amerikanske General Motors. Dette sørget også for at en deling av storkonsernet Saab-Scania måtte gjennomføres, og Saab måtte også igjen deles i flere deler. Skånegriffen er fortsatt en del av begge selskapers logo (selv om de for øvrig er ulike), til tross for at merket historisk tilhører Scania.

### Styreledere i Saab-Scania
* Marcus Wallenberg (1969–1992)

## Referanser
Namsosbanen

**Namsosbanen** eller **Namdalsbanen** er en nedlagt jernbanelinje mellom Mediå i Grong kommune og Namsos i Trøndelag fylke.

Anleggsarbeidet startet i 1922, og banen ble åpnet 1. november 1934. Banen har en lengde på 52 km. I 1978 ble persontrafikken på banen nedlagt. Godstrafikken til Namsos ble avviklet i 1999, på grunn av færre transporter og redusert økonomi.

Strekningen mellom Grong og Skogmo hadde transport av korntog til 2005. Turister kan låne dresin på campingplassen i Namsos for å sykle strekningen Namsos-Skage. Jernbaneverket beregnet i 2009 at en opprustning av Namsosbanen ville koste mellom 150 og 250 millioner kroner. Den 14. oktober 2010 ble Grong stasjon fjernstyrt og Namsosbanen var fra av signalteknisk ikke lenger en del av stasjonen. Banen ble da et sidespor til Grong . Regjeringen vedtok å legge ned banen i 2012. 

10. januar 2019 startet Bane NOR en høringsprosess om en nedleggelse. I 2020 ble det etablert en tursti på fire kilometer av jernbanetraseen i Overhalla.

Den 11. mai 2021 ble det lagt fram en stortingsproposisjon om endelig nedleggelse av banen. Den ble vedtatt av Stortinget samme år.

## Referanser


## Litteratur
* 
* 

## Eksterne lenker
* 
* Namsosbanen på jernbane.net
* Namsosbanen i OpenStreetMap
Carnen

**Carnen** – Sindarin for **Rødvann** men også oversatt som **Raudvasselv** – er en fiktiv elv fra J.R.R. Tolkiens Midgard. Elven fløt mot sør fra Jernhøene øst for Ensomfjellet og flyter sørover helt til den møter på Celduin, som kommer fra nordvest, og de møtes ca. 250 Númenóreanske mil lenger sør. Derfra fløt de sammen ned mot Rhûnhavet, forbi Dorwinion.

Det er ikke helt klart hva navnet på denne elva er etter at den flyter sammen med Celduin, men mange kart forteller at Carnen er navnet på disse elvene etter at de flyter sammen. Selv om dette området ikke var satt på kartet av Tolkien må Carnen ha dratt forbi mange små landsbyer og byer, som menn fra Dale og Esgaroth handlet med, hvis de bodde lenger ned langs elva.
Lockheed Martin

**Lockheed Martin** er en amerikansk produsent av passasjerfly, militærfly, rakettvåpen og romfartøyer. Selskapet er en av verdens største produsenter av forsvarsutstyr. Pr. 2005 er 95 prosent av alle inntekter hentet fra kontrakter med Forsvarsdepartementet i USA og andre utenlandske departementer. Selskapet har 130&nbsp;000 ansatte.
Lockheed Martin ble opprettet i 1995 gjennom en sammenslåing mellom Lockheed Corporation og Martin Marietta. 

## Utvalg av produkter fra Lockheed Martin

*Trident-missil 
*Lockheed Martin P-791
*F-16 Fighting Falcon (Produksjonen kjøpt opp fra General Dynamics i 1993) 
*F/A-22 
*F-35 A,B,C Lightning II 
*C-130 Hercules 
*GBU-39 Small Diameter Bomb
*Div. Satellitter
**DSCS-3 satellitter
**Tiros-N satellitt
**A2100
**Martin Marietta 3000 
**Martin Marietta 4000 
**Martin Marietta 8000  
*Titan raketter

## Divisjoner
### Luftfart
*Lockheed Martin Aeronautics
### Elektroniske Systemer
*Lockheed Martin Canada
*Lockheed Martin Maritime Systems & Sensors
*Lockheed Martin Missiles & Fire Control
*Lockheed Martin Simulation, Training & Support
*Lockheed Martin Systems Integration – Owego
*Lockheed Martin Transportation & Security Solutions

### Informasjon & Teknologisystemer
*Sandia National Laboratories
*Knolls Atomic Power Laboratory
*Lockheed Martin Aircraft & Logistics Centers
*Lockheed Martin Information Technology
*Lockheed Martin Space Operations
*Lockheed Martin Systems Management
*Lockheed Martin Technical Operations
*Lockheed Martin Technology Ventures

### Integrerte systemer & løsninger
*Lockheed Martin Integrated Systems & Solutions
**Lockheed Martin Orincon
**Lockheed Martin STASYS

### Romsystemer
*Lockheed Martin Space Systems

## Se også
* Boeing
* McDonnell Douglas, nå en del av Boeing.
* Airbus

## Referanser


## Eksterne lenker
*
Komposittmateriale

**Komposittmaterialer** eller kompositter (etter engelsk *composite*, til latin *compositus*, perfektum partisipp av *componere*) er en samlebetegnelse for faste blandingsmaterialer der man utnytter de gode egenskapene til hver av bestanddelene, som styrke, slitasjemotstand, stivhet, seighet, enn grunnmaterialene hver for seg. I dagligtale viser man gjerne til avanserte fiberkompositter.

## Typer
* Armert betong er det mest brukte komposittet.
* Blanding av glassfiber og herdeplast, der man utnytter plastens formbarhet og glassets stivhet og styrke.
**Eksempler: Glassfiberforsterket umettet polyester (GUP), Glass-reinforced Plastic (GRP) og Fiberglass-reinforced polyester (FRP) sandwich.
* Karbonfiber.
* Aramid (best kjent under merkenavnet Kevlar).
* Kvarts, bor og polyeten.
* Naturfiber er en spesiell fibergruppe som er tatt i bruk igjen industrielt. Disse fibrene har ofte høy stivhet i forhold til vekt, og er et godt og miljøvennlig alternativ, som etter hvert er mye brukt i f. eks paneler i bilindustrien. De vanligste naturfibrene brukt i kompositter er: lin, hamp, jute, coir sisal abaca og bomull.

## Historie
De eldste komposittmaterialene ble laget av halm og leire kombinert for å danne murstein for konstruksjon av bygninger. Kvistflettverk og mørtel er et av de eldste komposittmaterialene, over 6000 år gammelt. Oldtidens Egypt var blant de første sivilisasjoner til å blande ulike byggematerialer da de blandet siv i leiren som armering i konstruksjonen av hus. Framstilling av murstein i oldtiden ble dokumentert av egyptiske gravmalerier. 

I dag har denne materialgruppen utviklet seg til å bestå av svært avanserte materialer som mest brukes i produkter der lav vekt er viktig. I dag har denne materialgruppen utviklet seg til å bestå av svært avanserte materialer som mest brukes i produkter der lav vekt er viktig. Betong er også et komposittmateriale, og brukes mer enn noe annet syntetisk materiale i verden. Fra 2006 ble det laget rundt 7,5 milliarder kubikkmeter betong hvert år.

## Anvendelse
Produkter der det er vanlig å bruke kompositter er: 
Sportsutstyr, tannfylling, trykktanker, rør, båter, skuddsikker vest, hjelm, flydeler og vindturbinblader.

## Referanser


## Eksterne lenker
* 
* Composites Design and Manufacturing HUB, formgiving av kompositter og framstilling
* Distance learning course in polymers and composites, fjernundervisningskurs i polymerer og kompositter
Åmot (Vinje)

**Åmot** er et tettsted og administrasjonssenteret i Vinje kommune i Telemark. Tettstedet har  innbyggere per 1. januar . Per 2025 er også Landgård i Tokke med  innbyggere del av tettstedet.

Navnet «Åmot» betyr «elvemøte», og her løper Vinjeåi ut i elva Tokke på sin vei mot Bandak.

Åmot er et knutepunkt for veinettet i Vest-Telemark. Europavei 134 går gjennom Åmot. Fylkesvei 37 («Raulandsvegen») går nordover til Rauland og videre til Rjukan, mens fylkesvei 38 «Dalenvegen» går fra Åmot sørover til Dalen og Vrådal.

Ettersom mange veier møtes i Åmot er stedet også et handelssentrum i regionen med en rekke butikker. Næringslivet forøvrig omfatter virksomheter innen bl.a. trevare- og verkstedindustri. Her finnes også to campingplasser.

## Referanser
Celduin

**Celduin** eller **Rinnrisla** er en fiktiv elv fra J.R.R. Tolkiens Midgard. Celduin er omtrent 600 Númenóreanske mil lang, og renner fra Ensomfjellet mot sør til Langsjø hvor den renner sammen med Skogstrømmen som kommer fra Gråfjellene og hele veien gjennom Myrkskog. Derfra renner den videre mot sør gjennom Rhovanion, men svinger mer og mer mot øst og møter elva Carnen og de fortsetter sammen ned mot den store innlands sjøen Rûhnhavet, forbi Dorwinion.

Det er ikke helt klart hva navnet på denne elva er etter at den flyter sammen med Carnen, men mange kart forteller at Carnen er navnet på disse elvene etter at de flyter sammen. Selv om dette området ikke var satt på kartet av Tolkien må Celduin og Carnen ha dratt forbi mange små landsbyer og byer, som menn fra Dale og Esgaroth handlet med, hvis de bodde lenger ned langs elva.
Celebrant (Midgard)

**Celebrant** er en fiktiv elv fra J.R.R. Tolkiens Midgard. Celebrant er Sindarin for **Sølverstrøm** som elva heter på Vestrønt, og elva heter **Kibil-nâla** på Khuzdul som er dvergenes språk.

Celebrant har sitt utspring i de østre Tåkefjellene ikke så langt fra Morias utgang. Elva rant derfra og gjennom Lórien hvor den møtte elven Nimrodel, og så fløt sammen med Anduin.

Ringens brorskap fulgte elva Celebrant da de flyktet fra Moria på veien til Lórien.

Celebrant formet den nordre grensen av Celebrants mark, som Celeborn og Galadriel av Lórien hevdet at var en del av deres rike.
Celebrant (andre betydninger)

**Celebrant** er
#Celebrant – et menneske som feirer en messe
#Celebrant – en elv i J.R.R. Tolkiens fiktive Midgard i *[[Ringenes herre]]*.
Anders Lassen

**Anders Frederik Emil Victor Schau Lassen** (1920–1945) var dansk statsborger, tjenestegjorde som engelsk soldat under den andre verdenskrig.

Anders Lassen var det meste av krigen tilknyttet en nyopprettet enhet Special Boat Service og deltok blant annet i commandoraid i Vest-Afrika, på den franske kanalkysten, Egeerhavet samt i Italia hvor han falt den 9. april 1945 ved innsjøen Comacchio. 

Anders Lassen hadde ved sin død rang som major og ble høyt dekorert, blant annet med Victoriakorset (VC) og tre Militærkors (MC w/two bars). Han er gravlagt på den britiske krigskirkegården Argenta Gap War Cemetery, noen mil vest for der han falt.

## Utmerkelser
For sin krigsinnsats ble Lassen tildelt Kong Christian Xs erindringsmedalje for deltakelse i krigen 1940–45, Victoriakorset,
Military Cross med to barrer og det greske Krigskorset, samt de britiske deltagermedaljene 1939-1945 Star, Africa Star, Italy Star, Defence Medal og War Medal 1939-1945.

 

Anders Lassens medaljer, inkludert Viktoriakorset, er utstilt på Frihedsmuseet i København.

### Viktoriakorset - utdrag fra begrunnelsen
*Major Lassen ble beordret til å lede en patrulje med en offiser og sytten soldater til å foreta et angreb på den nordlige delen av sjøen Comacchio, for å foresake så stort fiendtlig tap og skape så stor forvirring som muligt, dette for å skape inntrykket at et hovedangreb var ved å bli satt inn.*

*Tross overveldende fiendtlige styrker fullførte major Lassen oppdraget.*

*Tre svært armerete bunkere ble tilintetgjort.* 

*Major Lassen ble dødeligt såret, men nektet å la seg evakuere, dette for ikke å være til hinder og besvær ved at han kunne sette sine menns liv på spill.*

*Ved dyktig ledelse og ignorering å egen sikkerhet hadde major Lassen, tross motstand fra store fiendtlige styrker, oppnådd at det ordren ble fullført.*

## Referanser


## Litteratur
* Frithjof Sælen *Unge Anders Lassen*, Grieg, Bergen 1950
**[http://www.thomasharder.dk/en/node/60 Anders Lassens krig, 9. april 1940-9. april 1945]* (Thomas Harder, 4. rev. udg., København, Gads Forlag, 2020) 
**Special Forces Hero - Anders Lassen VC, MC*** (Thomas Harder, Yorkshire-Philadelphia, Pen and Sword, 2021) 

## Eksterne lenker
* «Viktoriakorsets danskere», artikkel i *Siden Saxo*
Shirley Horn

**Shirley Horn** (født 1. mai 1934 i Washington, DC, død 20. oktober 2005 samme sted) var en amerikansk jazzpianist og jazzsanger.

## Biografi
Shirley Horn vokste opp i Washington og lærte å spille piano av bestemoren allerede som barn. I 1954 startet hun sin første jazztrio. I 1961 ga hun ut sitt første album *Embers and ashes*. Miles Davis ble oppmerksom på henne og introduserte henne i jazzklubben *[[Village Vanguard]]* i New York. De følgende platene ble produsert av jazzlegenden Quincy Jones. I en periode på 15 år trakk hun seg tilbake fra musikklivet for å konsentrere seg om datteren Rainy, og gjorde deretter et comeback på 1980-tallet.

Horn ble nominert for Grammy Award ni ganger, i 1998 vant hun utmerkelsen for albumet *I Remember Miles*. Albumet var til minne om Miles Davis som hadde hjulpet henne i begynnesen av karrieren. Davis sa en gang: «Shirley horn er den eneste som kan få meg til å gråte med piano og sang». Typisk for hennes musikk var langsomhet og pauser.

Shirley Horn døde i Washington som følge av en diabeteslidelse.

## Diskografi
* 1965 *Travelin' Light*
* 1978 *A Lazy Afternoon*
* 1981 *All Night Long*
* 1981 *Violets for Your Furs*
* 1984 *Garden of the Blues*
* 1987 *Softly*
* 1989 *Close Enough for Love*
* 1991 *Loads of Love/Shirley Horn with Horns*
* 1991 *You Won't Forget Me*
* 1992 *Here's to Life*
* 1994 *I Love You, Paris*
* 1996 *The Main Ingredient*
* 1997 *Loving You*
* 1999 *Quiet Now: Come a Little Closer*
* 1999 *Ultimate Shirley Horn*
* 2001 *You're My Thrill*
* 2003 *May the Music never end*

## Referanser


## Eksterne lenker
* 
* 
* 
* Biografisk artikkel av ''Verve Records''
* Shirley Horns biografi på ''swingmusic.net'' 
* Utførlig diskografi
Georg Ferdinand von und zu Brenken

Baron **Georg Ferdinand von und zu Brenken** (*Georg Ferdinand [[friherre|Freiherr]] von und zu Brenken*) var i perioden 1998 til desember 2013 president for Bonifatiuswerk der deutschen Katholiken. Før det var han fra 1977 styremedlem og mellom 1995 og 1998 visepresident. Han er også formann for det westfalske adelsarkivet. Han bor på Schloß Erpernburg i Büren, Nordrhein-Westfalen.

Har har bl.a. mottatt Bundesverdienstkreuz 1. klasse, etter forslag fra statsminister Peer Steinbrück.

## Referanser
Schwin (album)

***Schwin*** er det første musikkalbumet til det norske bandet Klovner i kamp, utgitt i januar .

## Sporliste
#«Postulat»
#«Showbiz»
#«Stjerner i sikte»
#«Damer»
#«Gjeld»
#«Alt som ikke dreper»
#«Det var saker»
#«Kom baby»
#«Schwin på schwin»
#«Lederne av den nye skolen»
#«Stein i glasshus»
#«Bare meg»

## Referanser


## Eksterne lenker
*
Werner Christie (1746–1822)

**Werner Hosewinckel Christie** (født 30. november 1746 i Tysnes, død 19. september 1822 i Bergen) var en norsk lagmann og industrigründer.

## Liv og virke

### Bakgrunn
Werner Christies foreldre var soknepresten, oppfinneren og forretningsmannen Edvard Davidson Christie (1701–57) og proprietær Magdalene Margrethe Koren (1722–1806). 

Familien på Tysnes prestegård var særdeles velstående, og Werner Christie ble sendt på privatskole i Bergen, før han studerte juss ved Universitetet i København. Han skal også ha studert mekanikk, matematikk, arkitektur og språk i utlandet. 

### Karriere
Etter han kom hjem fra utenlandsreisene ble han huslærer på Finnås på Bømlo hos sokneprest Peder Harboe Hertzberg for den eldste sønnen Niels Hertzberg. 

I 1774 ble Christie «Conducteur og Land-Maaler» i Bergens stift. I 1780 ble han kanselliråd og i 1783 lagmann over Bergen og Gulating lagstol, et embete han hadde til det ble opphevet i 1797. Sammen med andre embetsmenn og kjøpmenn i Bergen stiftet han Det Nyttige Selskab i 1774. 

I 1780 ble han gift med oppfinner og kunstner Helene Magrethe Kamstrup (24.2.1756–16.3.1829), som var datter av sokneprest og prost Hans Kamstrup (1724–65) og Helene Elligers Winther (1732–1801).

### Marmordrift
Sammen med sokneprest Hertzberg tok Christie opp driften av det nedlagte marmorbruddet på Moster i Bømlo, og i 1775 hadde han fått privilegium på all marmordrift i Sunnhordland. Senere fikk han privilegium på marmordrift i hele Hordaland. Han eide selv de fleste av marmorbruddene. 

Ved Hopsfossen på Hop i Fana i Bergen startet han et marmorverk med sager drevet av vannkraft. Fra dette leverte han trappesteiner, gravsteiner, mortere, bordplater med mer i polert marmor, og leverte mye materiale til Christiansborg slott og Marmorkirken i København. I tillegg drev han med kalkbrenning. 

I 1784 kjøpte han gården Hop, rev ned de gamle gårdsbygningene og bygde seg lystgården Wernersholm, som han bygde med egenproduserte materialer. Her fikk han også løyve til å bygge gravplass for seg selv og kona. 

På Wernersholm bygde han også en åttekantet kirke med kuppel og spir, kledd i det selvproduserte byggematerialet sitt. Kirken kunne romme hele 800 mennesker. På denne tid var Wernersholm en av attraksjonene i området, og bygningene her ble omtalt både i norsk og utenlandsk litteratur på grunn av den arkitektoniske utforming og materialene som ble benyttet. Kirken ble sammenlignet med både Peterskirken og Pantheon i Roma. Både hovedhuset og kirken ble revet av den neste eieren av Wernersholm, Michael Krohn, som tok over da Christie døde barnløs. 

Han laget også kart fra bergensområdet med kulturhistorisk verdi.

## Referanser


## Kilder
* 
* Nicolay Nicolaysen: *Norske Stiftelser III*, 880 f.
* Edouard Romeo Vargas-Bedemar: *Reise nach dem hohen Norden I*, 497 f.
Bjølsen hospital

***Bjølsen hospital*** er det andre albumet til Klovner i kamp, som kom etter EP-en *[[Tykt og tynt (EP)|Tykt og tynt]]* som ble gitt ut i 2001. 
Alle tekstene er skrevet og framført av Dane, Alis og Dr. S. 

Introen til «Bjølsen hospital» er hentet fra *Vandrehistorier* skrevet og lest av John Erik Riley.

## Sporliste
#«59,9,9 grader nord»
#«Rah Rah»
#«Nattens sønner»
#«Kaninkoker 2»
#«Varsko»
#«Våte drømmer»
#«Hardt mot hardt»
#«Dr. S»
#«Fra vugge til graven»
#«I seng på hospitalet»
#«Tykt og tynt»
#«Bjølsen hospital»

## Eksterne lenker
*
Riksvei 510

**Riksvei 510** (**Rv510**) gikk mellom Sømmevågen i Sola og europavei 39 ved Jåttå i Stavanger.

Før forvaltningsreformen 1. januar 2010 var fylkesvei 510 del av veien.

18. desember 2012 ble motortrafikkveien Solasplitten mellom Araberget og europavei 39 ved Jåttå åpnet. Den nye veien erstattet den tidligere riksvei 510 som hovedvei mellom E39 ved Hinna og flyplassen. Den gamle traseen over Nesbuveien ble samtidig nedgradert til fylkesvei. Opprinnelig var det planlagt at den skulle skiltes riksvei 510 slik som den gamle veien, imidlertid har den blitt skiltet som riksvei 509. Dermed er ingen veier i Norge skiltet som riksvei 510.

## Kommuner og knutepunkter
###### 

*   fra Sømmevågen til  Stavanger
*   Nesbuvegen fra Araberget mot  Hinna i Stavanger og mot  Kleppe i Klepp,  mot  Sandnes sentrum
*  Kristensberget (ca. 100 m)
*  Åsnuttunnelen (300 m)
*  Forus vest
*  Forus nord

*   Jåttå
Fylkesvei 506

**Fylkesvei 506** (**Fv506**) går mellom Bryne i Time og Ålgård i Gjesdal.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Eksterne lenker
* Vegvesenets vegkart 
*
Junge Union

**Junge Union** («Den unge unionen»), forkortet **JU**, er ungdomsorganisasjonen til de to tyske Unionspartier: CDU (den kristeligdemokratiske union) og CSU (den kristeligsosiale union). Junge Union har omkring 130&nbsp;000 medlemmer, og er den største politiske ungdomsorganisasjon i Europa.

## Politisk filosofi

JU definerer seg som liberal, sosial, konservativ og progressiv. Fra et norsk synspunkt vil konservativ være den mest dekkende betegnelsen. Dets politikk er i likhet med moderpartiene basert på et kristent verdisyn. JU støtter demokrati og sosial markedsøkonomi. De er ivrige tilhengere av europeisk integrasjon, og av et sterkt transatlantisk forhold. I likhet med moderpartiene ønsker JU å gjennomføre nødvendige reformer av velferdsstaten for å møte demografiske utfordringer og sikre konkurranseevne og arbeidsplasser.

## Ledere
*Bruno Six (1947–1948)
*Alfred Sagner (1948–1949)
*Josef Hermann Dufhues (1949–1950)
*Ernst Majonica (1950–1955)
*Gerhard Stoltenberg (1955–1961)
*Bert Even (1961–1963)
*Egon Klepsch (1963–1969)
*Jürgen Echternach (1969–1973)
*Matthias Wissmann (1973–1983)
*Christoph Böhr (1983–1989)
*Hermann Gröhe (1989–1994)
*Klaus Escher (1994–1998)
*Hildegard Müller (1998–2002)
*Philipp Mißfelder (2002-2014)
* Paul Ziemiak (2014–)

## Internasjonale forhold
JU er medlem av det europeiske folkepartiets ungdomsorganisasjon (YEPP), som omfatter konservative og kristeligdemokratiske partier i hele EU. Det samarbeider nært med alle europeiske partnerorganisasjoner, men tradisjonelt har det et spesielt nært forhold til Junge Österreichische Volkspartei (JVP), det østerrikske konservative folkepartiets ungdomsorganisasjon. Unge Høyre er søsterparti i Norge.

Alle internasjonale saker koordineres av den internasjonale kommisjonen, som ledes av Maximilian Mörseburg MdB som internasjonal sekretær og hans stedfortredere Manuel Knoll MdL og Moritz Übermuth.

## Referanser


## Eksterne lenker
* 
*
Visuell kommunikasjon

**[[Visuell kommunikasjon]]** er formidling av ideer og informasjon ved hjelp av bilder og synsinntrykk. Visuell kommunikasjon omfatter særlig todimensjonale framstillinger som bokstaver og tegn, piktogrammer og symboler, bilder og illustrasjoner, film og animasjoner, men også forskjellig slags signalering, for eksempel semafor, tegnspråk og bildetelefoni. Faget berører derfor en rekke felt, kommunikasjon generelt, men også informasjon, billedkunst og reklame såvel som teknologi, fysiologisk optikk og psykologi. Selve begrepet kommer fra engelsk der «visual communication» særlig brukes om fagene illustrasjon og grafisk design.

## Visuell kommunikasjon som fag
Visuell kommunikasjon omfatter billedlig informasjonsformidling i vid forstand. Begrepet brukes imidlertid særlig om trykksaker og digitale medier (webdesign) – både utforminga av innholdet (illustrasjoner, typografi og grafisk design) og selve produksjonen (grafisk industri og liknende). Såvel blader, bøker og profilprodukter som TV og Internettet er eksempler på kommunikasjonsformer der den visuelle utforminga påvirker hvordan budskapet skal nå mottakeren. Selve formen blir derfor viktig for hvordan innholdet blir formidlet.

I Norge er det flere høyskoler som underviser i visuell kommunikasjon i trykte og elektroniske medier. For eksempel har Høgskolen i Gjøvik, Universitetet i Sørøst-Norge i Drammen, Kunsthøgskolen i Oslo (Tidligere Statens håndverks- og kunstindustriskole) og Kunst- og designhøgskolen i Bergen avdelinger for visuell kommunikasjon. Det samme har flere private fagskoler, blant andre Noroff, Norges Kreative Fagskole, Westerdals School of Communication og Idefagskolen. I tillegg har Handelshøyskolen BI og Høgskolen i Oslo dette som enkeltfag.

### Visuell Kommunikasjon Norge
:*Se egen artikkel om [[Visuell Kommunikasjon Norge]]*
Visuell Kommunikasjon Norge (forkortet VISKOM) het tidligere Grafiske Bedrifters Landsforening, og er en bransjeorganisasjon for bedrifter som foredler og formidler informasjon, både innenfor tradisjonelle, grafiske fag og nye, digitale medier. En stor del av de kreative utøverne i bransjen, i hovedsak illustratører og grafiske designere, er tilsluttet interesseorganisasjonen Grafill – organisasjon for visuell kommunikasjon.

## Se også
*Kommunikasjon – semiotikk
*Bilde – ikonografi – symbol – tegn – piktogram
*Grafisk design – plakat
*Billedkunst – tegnekunst – grafikk – bokkunst – illustrasjon – avistegning – vitsetegning – karikatur – vittighetsblad – tegneserie
*Reklame
*Fotografi – film
*Grafisk industri
Erui

**Erui** er en fiktiv elv fra J.R.R. Tolkiens Midgard.

Elva Erui var en av de elvene i Gondor som ikke ble regnet med blant Gondors syv elver.

Elven begynte nær fjellet Mindolluin i den østre delen av Kvitklettene, og rant sørover gjennom provinsen Lossarnach, hvor den møtte Anduin omtrent 100 Númenóreanske mil sør for Minas Tirith.

I løpet av slektsdrapene i Gondor ble slaget ved Erui utkjempet ved vadestedet over Erui som lå på veien til Pelargir.
Kees Broekman

**Cornelis «Kees» Broekman** (født 2. juli 1927 i De Lier, død 8. november 1992 i Berlin) var en nederlandsk skøyteløper og -trener. 

## Karriere

Han fikk sitt internasjonale gjennombrudd i 1948, da han vant to distanser (5000 og 10&nbsp;000 meter) under VM. Samme år deltok han for første gang i OL.

Fire år senere vant Kees Broekman Nederlands første medalje i et vinter-OL: 17. februar 1952 tok han sølv på 5000 meter etter vinterlekenes store navn, Hjalmar Andersen. To dager senere gjentok det seg på 10&nbsp;000 meter.

Broekman gjorde sine største internasjonale prestasjoner det følgende året: 1. februar 1953 ble han på Hamar Nederlands første europamester på skøyter. Landsmannen Wim van der Voort la beslag på andreplassen i sammendraget.

Kees Broekman trakk seg tilbake fra internasjonal skøytesport etter OL-sesongen 1960, men deltok ennå noen år i nasjonale løp. Senere gjorde han karriere som trener, blant annet i Sverige og USA.

## Andre OL-meritter
* 1948  St. Moritz - 28.-plass i hurtigløp på skøyter, 500 meter  Nederland

## Personlige rekorder

## Se også
* Liste over flaggbærere for Nederland under OL

## Referanser



## Litteratur
* 

## Eksterne lenker
* 
* 
*
Entsiget

**Entsiget** er en fiktiv elv fra J.R.R. Tolkiens Midgard. Entsiget renner gjennom Rohan, og den har et bemerkelsesverdig stort delta.

Entsiget, som er en oversettelse av det Sindarinske **Onodló**, hadde sitt opphav i kildene som oppsto på fjellet Methedras, det sørligste fjellet i Tåkefjellene, like ved Treskjeggs hjem.

Når elva forlater skogen Fangorn flyter den forbi *Kollemoene*, og renner videre sørover inn i Rohans *Øst* og *Vestemnet*. Når elva er på høyde med Edoras slutter elva Snøbrunna seg til den, og de flyter videre vestover mot Anduin. Entsiget slutter seg til Anduin nedenfor Raurosfallene, i det veldige innlandsdeltaet kjent som *Entsigets munninger*. Meringstrømmen eller Glanhír møter en av Entsigets armer der. Mengden med vann som kom fra Entsiget var så stor at myrene Nindalf (Våtvang) og Daudemyrene oppsto på den andre siden av Anduin.

Entsiget fikk navnet sitt på grunn av entene (Orodrim) fra Fangorn, men dette navnets opphav var stort sett glemt av Rohorrim.
Jarna

**Jarna** er en fiktiv elv fra J.R.R. Tolkiens Midgard.

Jarna (eller **Angren** i Sindarin) oppsto i den søndre delen av Tåkefjellene, og flyter først sørover gjennom festningsverket Jarnagard (eller *Angrenost*) mot Kvitklettene, hvor den gjør en brå sving mot vest og flyter mot storhavet Belegaer. Omtrent 150 Númenóreanske mil vest for Rohansgapet flyter elva Jarna sammen med den mindre elva Adorn.

Elvene Jarna og Adorn formet den vestre grensen av kongeriket Rohan, og selv om den triangelformede landtungen mellom Jarna, Adorn og Kvitklettene var tradisjonelt sett en del av Rohan, men Dunlendingene gjorde krav på det likevel.

Jarna dannet en naturlig grense til Rohansgapet, og kunne kun krysses ved Jarnagard eller ved *Jarnavad*, hvor Rohirrim utkjempet flere store slag mot Dunlendingene og Sarumans orker i den senere delen av det tredje tidevervet.

Saruman omdirigerte Jarna vekk fra Jarnagard da han skapte om festningen til en krigsmaskin, og demmet den opp ved den nordlige veggen. Da entene angrep Jarnagard, ødela de denne demningen og gjenskapte det opprinnelige elveløpet, noe som førte til at Jarnagard ble midlertidig oversvømt.
Ciril

**Ciril** er en fiktiv elv fra J.R.R. Tolkiens Midgard. Ciril, som også blir stavet **Kiril**, ble regnet som den tredje av de Gondors syv elver.

Ciril hadde sitt utspring i en isolert fjelltopp i den søndre delen av Midgard i den nordre delen av den Gondorske regionen Lamedon, og flyter mot sør forbi byen Calembel helt fram til den møtte elva Ringló, og som en del av den elva fløt den videre mot Edhellond.
Lilongwe

**Lilongwe** er hovedstaden og den største byen i Malawi. Byen ligger sørvest i landet, vest for Malawisjøen, nær grensen mellom Malawi, Mosambik og Zambia. Den har . Lilongwe er den administrative hovedstaden mens Blantyre er det økonomiske senteret i Malawi.

## Historie
Byen begynte som en liten landsby langs bredden av elva Lilongwe og ble sentrum from den britiske koloniadministrasjonen på begynnelsen av 1900-tallet. Lilongwe ble den nest største byen i Malawi på grunn av plasseringen i nærheten av den nord-sørlige stamruten igjennom landet og veien til Nord-Rhodesia (nåværende Zambia). I 1975 ble hovedstaden offisielt flyttet fra Zomba til Lilongwe. Byen har opplevd en stødig vekst siden det og ble i 2008 den største byen i Malawi.

## Demografi

## Transport
Lilongwe har jernbaneforbindelse til andre byer i Malawi og til Beira i Mosambik. Lilongwe internasjonale lufthavn er hovedflyplass med forbindelse til flere større byer i Afrika.

## Referanser


## Eksterne lenker
*
Archie Shepp

**Archie Shepp** (født 24. mai 1937 i Fort Lauderdale i Florida) er en amerikansk jazzsaksofonist. 

Han vokste opp i Philadelphia i Pennsylvania, der han studerte piano, klarinett og altsaksofon før han gikk over til tenorsaksofon.

Shepp studerte drama ved Goddard College fra 1955 til 1959, men valgte deretter å satse helt på en profesjonell musikkarriere. Han har gjort innspillinger med blant andre New York Contemporary Five, Horace Parlan, John Coltrane, Bill Dixon, Cecil Taylor og Phish.

Den musikkgenre som Shepp sorteres under kalles frijazz. Med innspillinger som *A Sea of faces* (1975) har han inntatt en sentral plass i jazzens Hall of Fame. Shepp er også kjent for den afrosentriske musikken fra sent i 1960-årene, som fokuserte på urettferdighetene som afroamerikanere møtte på den tiden.

## Referanser


## Eksterne lenker
* 
* 
*
Esgalduin

**Esgalduin** (*Fortrylled elv* på Sindarin) er en fiktiv elv fra J.R.R. Tolkiens bok Silmarillion. Elva var et østre tilsig til elva Sirion i Beleriand, og den rant fra Dorthonion åsene gjennom Doriath og forbi Menegroths grotter.
Grålin

**Grålin** er en fiktiv elv fra J.R.R. Tolkiens Midgard. Den er en av de to elvene som flyter sammen og blir Anduin (den andre elva er Langvell). Grålin har sitt opphav i den østre delen av Gråfjellene ikke så langt fra Gundabadfjellet.
Vespa

**Vespa**  (italiensk for Vepser) er et italiensk scootermerke produsert av selskapet Piaggio & C. i Pontedera, Italia. Produksjonen startet der i 1946, og foregår fortsatt. Vespa-scooteren har hatt stor historisk betydning i store deler av verden etter andre verdenskrig. I tillegg til å være et nyttig kjøretøy før massebilismens gjennombrudd utenfor USA, representerte Vespaen en iøynefallende design. Gjennom film og annen populærkultur har Vespaen festet seg som et viktig symbol på etterkrigstidens Vest-Europa.

Vespa er et av de mest solgte scootermerkene gjennom tidene. Ved inngangen til år 2000 hevdet Piaggio at i alt 15 millioner Vespa-scootere var produsert siden starten i 1946. Vespa er blitt produsert på lisens i 14 ulike land. I Europa var lisensprodusentene fra 1950-tallet britiske Douglas, franske ACMA, tyske Hoffmann og senere Messerschmitt, og spanske Moto. I tillegg åpnet Piaggio sin egen fabrikk i Belgia etter 1957. Det ble også produsert Vespa på lisens i Sør-Amerika og Asia. Mest kjent er trolig produsenten Bajaj i India.

Vespa-produsent Piaggio er i dag Italias største produsent av tohjulte motorkjøretøy, samt mindre nyttekjøretøy med tre og fire hjul. Piaggio eier eller har eierinteresser i følgende produsenter av motorkjøretøy: Moto  Guzzi, Gilera, Aprilia og Derbi. Selskapet var opprinnelig familieeid, men kontrolleres per 2006 av et konsortium ledet av finansmannen Roberto Colannino.

## Se også
* Piaggio P.180 Avanti
* Vespa Ciao

## Eksterne lenker
* 
* museopiaggio.it; firmamuseum i Pontedera, Italia
Skogstrømmen

**Skogstrømmen** er en elv fra J.R.R. Tolkiens fiktive verden Midgard.

Skogstrømmen er en stor elv som flyter gjennom den nordre delen av Myrkskog. Den begynner i Ered Mithrin langt mot nord, og flyter mot sørøst, helt til den møtte den Fortryllede elven like ved Thranduils bolig. Derfra fortsatte den mot øst til Langsjø ved Esgaroth, og der møtte den elva Celduin som kom fra Erebor, og sammen rant de videre sørover.
Harry Nilsson

**Harry Edward Nilsson III**, også kjent som **Nilsson** (1941–1994), var en amerikansk låtskriver og sanger. Hans besteforeldre på farssiden var svenske sirkusartister og dansere. Nilsson var kjent for sine vittige tekster og sin stemme, som spente over tre og en halv oktav.

Han ble født i Brooklyn i New York City og arbeidet i en bank før han slo gjennom som låtskriver. Blant hans mest kjente innspillinger er «Coconut», «Everybody's Talkin'» (av Fred Neil, fremført i filmen *[[Asfalt-cowboy]]*), «One» og «Without You» (av Tom Evans og Pete Ham). The Beatles var fans av Nilsson, og han ble venn av John Lennon, som produserte albumet *Pussy Cats* (1974) for ham.

Nilsson giftet seg med Sandi McTaggart 24. oktober 1964. De hadde ingen barn sammen bortsett fra stesønnen, Scott Roberts. De skilte seg i 1967. Nilsson giftet seg med Diane Clatworthy 31. deember 31, 1969. De fikk en sønn sammen, Zak Nine Nilsson, som døde av kreft 4. mars 2021. Nilsson og Clatworthy skilte seg i 1974. Nilsson giftet seg med Una O'Keeffe 12 august, 1976. De var begge katolikker av irsk avstamning. De var gift til Nilsson døde 15. januar 1994 i Agoura Hills i delstaten California. De hadde seks barn sammen.

## Diskografi (album)
**Studioalbum**
* 1966: *Spotlight on Nilsson*
* 1967: *Pandemonium Shadow Show*
* 1968: *Aerial Ballet*
* 1969: *Harry*
* 1970: *Nilsson Sings Newman*
* 1970: *The Point!* (også soundtrack album)
* 1971: *Nilsson Schmilsson*
* 1971: *Aerial Pandemonium Ballet*, omarbeidet utgave av *Pandemonium Shadow Show* og *Aerial Ballet*
* 1972: *Son of Schmilsson*
* 1973: *A Little Touch of Schmilsson in the Night*
* 1974: *Pussy Cats*
* 1975: *Duit on Mon Dei*
* 1975: *Sandman*
* 1976: *...That's the Way It Is*
* 1977: *Knnillssonn*
* 1980/2003: *Flash Harry*
* 2019: *Losst and Founnd*

**Filmmusikk**
* 1968: *Skidoo*
* 1970: *The Point!*, også fjernsynsserie og musikal
* 1974: *Son of Dracula*, filmmusikk

**Arkivutgivelser**
* 1977: *Early Tymes*
* 1988: *A Touch More Schmilsson in the Night*
* 1994: *Nilsson '62: The Debut Sessions*
* 2001: *Hollywood Dreamer*
* 2013: *The RCA Albums Collection*

**Samlingsalbum**
* 1977: *The Best of Nilsson*
* 1978: *Nilsson – Greatest Hits*
* 1980: *Portrait of Nilsson*
* 1980: *Nilsson: Greatest Hits*
* 1980: *Everybody's Talkin': The Very Best of Harry Nilsson*
* 1989: *Harry Nilsson – All Time Greatest Hits*
* 1995: *Personal Best: The Harry Nilsson Anthology*
* 2013: *The Essential Nilsson*
* 2013: *The RCA Albums Collection*

## Referanser


## Eksterne lenker
* 
* 
* 
* 
* Oppføring i allmusic.com
Ginglith

**Ginglith** var en fiktiv elv fra J.R.R. Tolkiens verden Midgard. Elva lå i Beleriand og den var en av de elvene som fløt sammen med Narog.

Ginglith hadde sitt utspring i Núaths skoger. Etter at den hadde passert landene Tumhalad møtte den Narog omtrent 50 Númenóreanske mil nord for Nargothrond.
Leo Visser

**Leendert (Leo) Visser** (født 1966) er en tidligere nederlandsk skøyteløper, som i 1989 vant allround-VM.

I 1989 ble Visser også europamester og mottok Oscarstatuetten. Under OL 1988 i Calgary fikk han sølv på 5&nbsp;000 meter og bronse på 10&nbsp;000 meter.

Under OL 1992 i Albertville fikk Visser to bronsemedaljer, på 1&nbsp;500 meter og 5&nbsp;000 meter, to distanser som ble vunnet av henholdsvis Johann Olav Koss og Geir Karlstad.

## Personlige rekorder

## Referanser


## Se også
* Liste over flaggbærere for Nederland under OL

## Eksterne lenker
* 
*
Visuell Kommunikasjon Norge

**Visuell Kommunikasjon Norge** eller **VISKOM** er en bransje- og arbeidsgiverorganisasjon for bedrifter som foredler og formidler informasjon, det vil si bedrifter innenfor den såkalte visualiseringssektoren. Organisasjonen het tidligere Grafiske Bedrifters Landsforening (GBL) eller Landsforeningen Grafiske Bedrifter og ble opprettet i 1975. 

VISKOM omfatter både tradisjonelle grafiske tjenester og flere nye tjenester, blant annet innen elektronisk publisering. Organisasjonen har rundt 250 medlemsbedrifter som til sammen representerer cirka 70 prosent av sysselsetting og verdiskaping innen grafisk bransje. VISKOM er tilsluttet NHO.

## Medlemsbedrifter
*Allkopi

## Se også
*Visuell kommunikasjon
*Grafisk design

## Eksterne lenker
* VISKOMs nettsted
Jahn-Arill Skogholt

**Jahn-Arill Skogholt** (1943–2007) var en forfatter, lærer og kulturarbeider fra Stamsund. 

Han er mest kjent for å ha skrevet «Bygdevise» («Kor e hammaren, Edvard?»), som ble berømt i Jack Berntsens melodi og framføring. Han har produsert alt fra viser og dikt til biografier og romaner. Skogholt var daglig leder i Noregs Mållag i 1971&ndash;73. Han fikk Blix-prisen i 1987.

## Bibliografi
;Sakprosa 
* 
* 
* 

;Skjønnlitteratur 
*  Sangbok med noter
* 
* 
* Skogholt, Jahn-Arill og Thorbjørn Gabrielsen. Sagaspillet *Lofotr*, framføres ved Lofotr Vikingmuseum, første gang i 2002.
## Referanser
Fjærgjellehemikordater

* Cephalodiscoidea 
* Rhabdopleuroidea 

**Fjærgjellehemikordater** (Pterobranchia, av gresk πτέρον [*pteron*] = «vinge», βράνχια [*branchia*] = «gjelle») er en liten gruppe bestående av fastsittende marine dyr som livnærer seg som filterspisere.
Enkeltdyrene er veldig små (om lag 0,5&nbsp;mm), men danner kolonier som kan bli opptil 30&nbsp;cm store.
Koloniene består av rør som er laget av kollagen (et protein).

Dyrene er ellers kjennetegnet ved at de har to til ni «armer» med små tentakler som de filtrerer næringspartikler ut av vannet med.
«Hodet» (*[[prosoma]]*) danner et plateaktig såkalt *rostralskjold* eller «krypesåle» som dyrene kan holde seg fast med.
Tarmen er U-formet.
Kroppen har, som hos andre deuterostomier, et coelom (en sekundær kroppshule) som er delt i protocoel, mesocoel og metacoel.

Søstergruppen til pterobranchiene er sannsynligvis enteropneustene.
Disse to gruppene går også under samlebetegnelsen hemikordater («halv-ryggstrengdyr»), fordi de i en del egenskaper ligner på ryggstrengdyrene.
De ser likevel ut til å stå pigghudene nærmest.

Én art er funnet i Norge, men Artsdatabanken antar at det egentlig er to arter.

## Kilder
* 
* 
* 
* 

## Eksterne lenker
*
U.S. Capitol Police

**U.S. Capitol Police** (**USCP**) er en amerikansk føderal politietat underlagt Kongressen. Etatens oppgave er å beskytte USAs føderale lovgivende myndighet.

U.S. Capitol Police ble opprettet i 1828 for å patruljere og beskytte kongressbygningen i Washington, D.C. Mandatet har etterhvert blitt utvidet til å sørge for en rekke forskjellige politi- og sikkerhetstjenester for Kongressen og dens medlemmer, ansatte og besøkende. Tjenestene utføres gjennom diverse spesialenheter, et nettverk av fot- og bilpatruljer og stasjonære politiposter. Etaten hadde over 2300 tjenestemenn og sivilt tilsatte i 2021.

På grunn av maktfordelingsprinsippet er etaten direkte underlagt Kongressen og ledes av et styre bestående av tre tjenestemenn valgt av kongressmedlemmene; *Sergeant-at-Arms of the Senate* (Senatets våpensersjant), *Sergeant-at-Arms of the House of Representatives* (Representanthusets våpensersjant) og *Architect of the Capitol* (Kongressarkitekten).

Idag består hovedoppgavene i å beskytte liv og eiendom, forebygge, oppdage og undersøke kriminelle handlinger, håndheve trafikkregler i hele komplekset av kongressbygninger, parker og gjennomfartsveier og beskytte kongressmedlemmer, kongressansatte og deres familier i USA.

Kun fire tjenestemenn er blitt drept i etatens tjeneste. I 1984 ble sersjant Christopher Eney drept i et treningsuhell, mens betjent Jacob Chestnut og detektiv John Gibson ble skutt og drept av en mentalt forstyrret våpendesperado i 1998. En tjenestemann ble skadet under angrepet på kongressbygningen 6. januar 2021, og døde dagen etter av skadene.

## Referanser


## Eksterne lenker
*
Festningstunnelen

**Festningstunnelen** er den vestligste delen av Operatunnelen, en motortrafikkvei-tunnel på  under Oslo sentrum. Den binder sammen delen Bjørvikatunnelen i øst med resten av E18 i vest. Tunnelen har to løp med tre felt i hvert løp. Det er ramper for trafikk til (610 m) og fra (574 m) Dronning Mauds gate, til Skippergata (252 m), samt klargjort for fremtidige ramper mot den prosjekterte Slottsparktunnelen. En rampe fra Børsen (121 m) ble åpnet 2012. Tunnelen er  meter lang. Laveste punkt i Festningstunnelen er 45 meter under havnivå.

Tunnelprosjektet ble opprinnelig kalt Fjellinjen, som nå er navnet på bompengeselskapet som krever inn penger i bomringen rundt Oslo. Tunnelen ble åpnet i januar 1990. Den ble kalt *Oslotunnelen* fram til 1998, da den skiftet navn til *Festningstunnelen* for å unngå forveksling med jernbanetunnelen *[[Oslotunnelen]]* mellom Oslo S og Skøyen.

Etter åpning av den nye senketunnelen i Bjørvika fikk hele det nå sammenhengende tunnelsystemet nytt navn, Operatunnelen.

## Se også
*Veitunneler i Norge
*Undersjøiske veitunneler i Norge

## Referanser


## Eksterne lenker
*
Tsjeboksary

**Tsjeboksary** (russisk: , tsjuvasjisk:  – *Sjupasjkar*) er den største byen og hovedstad i Republikken Tsjuvasjia i Russland. Innbyggertall: 453&nbsp;700 (est. 2004), 440&nbsp;621 (folketelling 2002), 419&nbsp;592 (folketelling 1989).

Byen ble grunnlagt i 1555. Den ligger ved Tsjeboksary-reservoaret i Volga, og er en viktig havneby. I tillegg har byen tekstil-, næringsmiddel- og traktorfabrikker.

## Referanser


## Eksterne lenker
*
Lægeforeningen

**Lægeforeningen** har flere betydninger:

* Den norske lægeforening
* Den Almindelige Danske Lægeforening
Primitivitet (antropologi)

**Primitivitet** er et tenkesett i  humaniora som har vært brukt før og nå for det meste er forkastet. Innenfor arkeologien opererte en tidligere med et behov for å finne ut hvor alle redskapstyper *kom fra* snarere enn å undersøke deres rolle i det samfunnet de hadde vært en del av. Slik sett oppfattet en steinalderreskaper som mer *primitive* enn for eksempel bronsealderens redskaper, selv om steinalderens redskaper selvfølgelig må ha vært absolutt adekvate for det de skulle brukes til.

Når folk i dag omtaler steinalderens levesett som mer *naturlig* enn moderne liv, er det å oppfatte som en rest av det samme systemet, i det det ligger implisitt at det naturlige er det enkle, eller primitive.
Eyvind Retzius

**Eyvind Tor Ragnar Retzius** (født 16. mai 1921, død 12. desember 2004) var en norsk arkitekt. 

I 1952 inngikk han kompaniskap med Svein Bjoland, og sammen vant de flere konkurranser, blant annet om Norges ambassade i Finland.

Andre kjente arbeider er hovedkontor for Stavanger Aftenblad, «pennalet» ved Stavanger museum i 1964, Olavsgården ved Breiavatnet, gamle Stavanger politikammer ved Nytorget, Kuppelhallen i Bjergsted og Bryne rådhus. Retzius og Bjoland var også arkitekter for Hinna kirke. 

Retzius var elev ved Kongsgård skole i Stavanger.

## Referanser


## Eksterne lenker
* Eyvind Retzius – Nekrolog i Arkitektnytt
Stoltenberg (Tyskland)

**Stoltenberg** er en liten kommune og landsby nordøst i den tyske delstaten Schleswig-Holstein. Den ligger ved Østersjøen (nærmere bestemt Passader See) i landkretsen Plön, omfatter 7,78 km² og har 360 innbyggere (2003). Den er en del av Amt Selent/Schlesen.

Kommunen Stoltenberg består av selve landsbyen Stoltenberg samt godsene Ottenhof og Charlottenthal, i tillegg til gårdene Jabek og Adolfshof.

## Historie
I likhet med nabolandsbyene Schlesen og Fargau-Pratjau tilhørte Stoltenberg godset Salzau. Dette hørte opprinnelig til den østlige del av hertugdømmet Holstein. Etter at hertugdømmene Schleswig og Holstein ble annektert av Preussen i 1867/1868 ble det en del av den nye landkretsen Plön.

Etter oppløsningen av godsdistriktene i Schleswig-Holstein i 1927 ble Stoltenberg en egen kommune i det daværende amt Schlesen.

## Referanser


## Eksterne lenker
*
Tim Duncan

**Tim Duncan** (født 25. april 1976) er en tidligere amerikansk basketballspiller. Han er 211&nbsp;cm høy og spiller power forward. Duncan vokste opp på Jomfruøyene, og var aktiv konkurransesvømmer helt til orkanen Hugo ødela øyenes eneste svømmebasseng med olympiske mål i 1989. Først da begynte han å spille basketball for alvor. Trass i den sene starten er Duncan i dag regnet som en av basketballsportens aller beste spillere.

## NBA-karriere

Duncan spiller for NBA-klubben San Antonio Spurs, som han har representert helt siden han ankom ligaen i 1997. Sesongen 1997/98 ble han kåret til årets førsteårsspiller, og tatt ut på årets lag. Han har også blitt tatt ut på årets lag i NBA hver eneste sesong frem til i dag. I 2002 og 2003 ble han kåret til ligaens beste spiller, og han har vært med på å vinne fire NBA-finaler i sin karriere.

### Utmerkelser

### Statistikker fra Duncans NBA-karriere
#### Tegnforklaring

#### Sesongen

#### Sluttspill

## OL-medaljer
* OL 2004  Athen: Bronse i basketball med USA

## Referanser


## Kilder
* 
* 

## Eksterne lenker
* 
* 
* 
*